钦定古今图书集成/明伦汇编/官常典/第621卷 > 《赐诸州刺史以题座右》〈有序〉明·皇
## 钦定古今图书集成/明伦汇编/官常典/第621卷 > 《赐诸州刺史以题座右》〈有序〉明·皇

开元十六年，帝自择廷臣为诸州刺史：许景先虢州、源光𥙿郑州、寇泚宋州、郑温琦邠州，袁仁恭杭州、崔志廉襄州、李昇期邢州，郑放定州、蒋挺湖州、裴观沧州，崔诚遂州，凡十一人行。诏宰相、诸王、御史以上祖道洛滨，盛供具，奏太常乐帛舫水嬉，赐诗，令题座右，且给笔纸，令自赋焉。

眷言思共理，鉴㝱想维良。猗欤此推择，声绩著周行。
贤能既俟进，黎献实伫康。视人当如子，爱人亦如伤。
讲学试诵论，阡陌劝耕桑。虚誉不可饰，清知不可忘求名迹易见，安贞德自彰。讼狱必以情，教民贵有常。
恤惸且存老，抚弱复绥强。勉哉各祇命，知予眷万方。